stanford-oval/wikipedia huggingface dataset:
Peter Cushing

| Peter Cushing |
| --- | --- |
 Peter Cushing elokuvassa The Brides of Dracula (1960).
Henkilötiedot
Koko nimi:  Peter Wilton Cushing
Syntynyt: 26. toukokuuta 1913 Kenley, Lontoo, Englanti
Kuollut: 11. elokuuta 1994 (81 vuotta) Canterbury, Kent, Englanti
Ammatti:  näyttelijä
Puoliso:  Violet Helen Beck (1943–1971)
Näyttelijä
Aktiivisena:  1939–1986
Aiheesta muualla
IMDb 
Elonet
AllMovie
Peter Wilton Cushing (26. toukokuuta 1913 Kenley, Englanti – 11. elokuuta 1994 Canterbury, Englanti) oli arvostettu englantilainen näyttelijä.
Peter Cushing syntyi Kenleyssä Englannissa. Hän aloitti näyttelijän uransa esiintymällä teatterissa; elokuvadebyyttinsä hän teki James Whalen ohjaamassa Rautanaamiossa. Hänen ensimmäinen merkittävä elokuvaroolinsa oli vuoden 1948 Hamletissa, jonka kuvausten aikana hän tapasi nuoren Christopher Leen. Cushingista ja Leestä tulikin nopeasti läheiset ystävykset. 1950-luvulta lähtien Cushing alkoi ystävänsä Leen tavoin saada erilaisia rooleja Hammer Film Productions -yhtiön tuottamissa kauhuelokuvissa. Cushing esitti useimmiten tohtori Frankensteinia. Nuoremmille Cushing on kenties tunnetuin suurmoffi Tarkinin roolista alkuperäisessä Tähtien sota -elokuvassa vuodelta 1977. Cushing vetäytyi eläkkeelle 1980-luvun loppupuolella ja alkoi harrastaa maalausta ja lintujen tarkkailua.
Cushing kuoli 81-vuotiaana syöpään Canterburyssa. Hänen ystävänsä Christopher Leen kerrotaan järkyttyneen suuresti kuultuaan Cushingin kuolemasta.
Kunnianosoitukset ja arvonimet

Yhdistyneen kuningaskunnan kuningatar Elisabet II myönsi Cushingille Brittiläisen imperiumin ritarikunnan jäsenyyden vuonna 1989.
Valikoitu filmografia

| Valikoitu filmografia> Vuosi | Valikoitu filmografia> Suomenkielinen nimi | Valikoitu filmografia> Rooli | Valikoitu filmografia> Muuta |
| --- | --- | --- | --- |
| 1939 | Rautanaamio | Kuninkaan sanansaattaja | Ensimmäinen elokuvarooli |
| 1948 | Hamlet | Osric | Ensimmäinen merkittävä elokuvarooli Ensimmäinen yhteinen elokuva Christopher Leen kanssa |
| 1952 | Punainen mylly | Marcel de la Voisier | Ohjaajana John Huston |
| 1957 | Frankensteinin kirous | Paroni Victor von Frankenstein | Ensimmäinen Frankenstein-elokuva |
| 1958 | Dracula | Professori Abraham van Helsing | Ensimmäinen Dracula-elokuva |
| 1958 | Frankensteinin kosto | Paroni Victor von Frankenstein / tohtori Victor Stein / tohtori Franck |  |
| 1959 | Baskervillen koira | Sherlock Holmes | Ensimmäinen Sherlock Holmes -rooli |
| 1959 | Muumion kosto | John Banning |  |
| 1964 | Frankensteinin rikos | Paroni Victor von Frankenstein |  |
| 1964 | Gorgon-hirviö | Tohtori Namaroff |  |
| 1965 | Kauhujen juna | "Tohtori Terror" / Tohtori W. R. Schreck |  |
| 1967 | Frankenstein vangitsi sielun | Paroni Victor von Frankenstein |  |
| 1968 | Sherlock Holmes | Sherlock Holmes | Televisiosarja; 16 jaksoa |
| 1969 | Frankenstein on tuhottava | Paroni Victor von Frankenstein |  |
| 1970 | Huuto yössä | Majuri Heinrich Benedek |  |
| 1970 | Vampyyrit – eroottinen painajainen | Kenraali von Spielsdorf |  |
| 1971 | The House That Dripped Blood | Philip Grayson |  |
| 1971 | Hirviö | Frederick Utterson |  |
| 1972 | Draculan kosto | Lorrimer van Helsing / Lawrence van Helsing |  |
| 1972 | Verisen kammion salaisuus | Herra Smith |  |
| 1972 | Vampyyri nousee haudastaan | Kapteeni |  |
| 1972 | Kauhun pikajuna | Tohtori Wells |  |
| 1973 | Keskiyön kauhut | Sir Mark Ashley |  |
| 1973 | The Creeping Flesh | Professori Emmanuel Hildern |  |
| 1973 | Frankenstein ja vampyyrin kosto | Paroni Victor von Frankenstein / Tohtori Carl Victor |  |
| 1973 | Dracula elää ja voi hyvin | Professori Lorrimer van Helsing |  |
| 1974 | Kauhujen kartano | Herbert Flay |  |
| 1975 | The Ghoul | Tohtori Lawrence | Sitgesin elokuvajuhlat: Medalla Sitges en Plata de Ley -palkinto parhaasta miespääosasta |
| 1976 | Suuret Houdinit | Sir Arthur Conan Doyle | Televisioelokuva |
| 1976 | Avaruusasema Alfa | Raan | Televisiosarja; jakso "Puuttuva yhteys" |
| 1977 | Tähtien sota | Suurmoffi Wilhuff Tarkin | Ehdokkuus – Saturn-palkinto parhaasta miessivuosasta |
| 1977 | Kissojen kosto | Wilbur Gray |  |
| 1979 | Prinssi Hassanin seikkailut | Wazir Al Wuzara |  |
| 1980 | Kaksi kaupunkia | Tohtori Alexander Manette | Televisioelokuva |
| 1980 | Yöjuttu | Martin Blueck | Televisiosarja; jakso "The Silent Scream" |
| 1983 | Kauhujen talo | Sebastian Grisbane | Sitgesin elokuvajuhlat: Caixa de Catalunya -palkinto parhaasta miespääosasta |
| 1986 | Biggles | Eversti William Raymond | Viimeinen elokuvarooli |
Aiheesta muualla

Peter Cushing Internet Movie Databasessa. (englanniksi)
Viliam Judák

Viliam Judák
| --- | --- |
Syntynyt:  9. marraskuuta 1957  (66 vuotta) Nedanovce  
Kansalaisuus:  Tšekkoslovakia  
Ammatit:  katolinen pappi, katolinen piispa  
vaakuna
muokkaa - muokkaa wikitekstiä - muokkaa Wikidataa
Viliam Judák (s. 9. marraskuuta 1957) on slovakialainen roomalaiskatolinen piispa. Hänet vihittiin papiksi Nitran hiippakuntaan 16. kesäkuuta 1985 ja nimitettiin sen piispaksi 9. kesäkuuta 2005. Piispaksi vihkiminen seurasi 16. heinäkuuta. Pääkonsekraattorina toimi Ján Chryzostom Korec, jota avustivat Jozef Tomko ja Henryk Józef Nowacki.
Varadero

Varaderon sijainti Kuuban kartalla.
Varadero on kaupunki Matanzasin provinssissa Kuubassa. Se on suosittu matkailukohde.
Maantiede

Varadero sijaitsee niemimaalla Havannasta 140 kilometriä itään ja se on Via Blancan moottoritien itäpäässä. Niemimaa on leveimmillään vain 1,2 kilometriä. Sen pohjoisin kohta, Punta Hicacos, on samalla Kuuban pohjoisin kohta. Niemimaan koillisosa on luonnonsuojelualuetta koskemattomine metsineen ja rantoineen.
Vilim Posinković

| Henkilötiedot |
| --- | --- | --- | --- |
Syntymäaika: 10. tammikuuta 1991 (ikä 33)
Syntymäpaikka: Sarajevo, Bosnia ja Hertsegovina, Jugoslavia
Pelipaikka: vasen laitahyökkääjä
Pituus: 184 cm
Seura
Seura: Ruch Chorzów
Pelinumero: 77
Seurat
| Vuodet | Seura | O | (M) |
| 2011 | HAŠK | 2 | (0) |
| 2011 | Lučko | 0 | (0) |
| 2011–2012 | Kayseri Erciyesspor | 15 | (2) |
| 2012 | → Giresunspor (laina) | 6 | (1) |
| 2012–2013 | Kavala | 8 | (0) |
| 2013 | Olimpic Sarajevo | 0 | (0) |
| 2013–2014 | Slaven Belupo | 0 | (0) |
| 2014 | Iraklis Psachna | 5 | (0) |
| 2015 | RoPS | 13 | (1) |
| 2015 | → Santa Claus | 2 | (0) |
| 2015–2016 | Kissamikos | 20 | (0) |
| 2016–2017 | Aiginiakos | 0 | (0) |
| 2017 | AEZ Zakakiou | 8 | (0) |
| 2017– | Ruch Chorzów | 0 | (0) |
| Yhteensä | Yhteensä | 79 | (4) |
 Seurajoukkueuran tilastot kattavat vain kansalliset sarjat, päivitetty 18. heinäkuuta 2017.
Vilim Posinković (s. 10. tammikuuta 1991 Sarajevo) on kroatialainen jalkapalloilija, pelipaikaltaan vasen laitahyökkääjä. Hän edusti kaudella 2015 Veikkausliigassa pelaavaa Rovaniemen Palloseuraa.
Posinković pelasi kaudella 2011–2012 Turkin Superliigaa Kayseri Erciyessporissa 15 ottelun ja Giresunsporissa kuuden ottelun verran. Kaudella 2012–2013 hän pelasi kahdeksan Kreikan Superliigan ottelua Kavalassa. Seuraavalla kaudella Posinković edusti Kroatian pääsarjan Slaven Belupoa ja bosniahertsegovinalaista Olimpicia, muttei pelannut sarjaotteluita kummassakaan seurassa. Kaudeksi 2014–2015 Posinković palasi Kreikan pääsarjaan siirryttään Iraklis Psachnaan. Hän pelasi seurassa viisi sarjaottelua syyskaudella, kunnes jätti seuran.
Maaliskuussa 2015 Posinković teki vuoden mittaisen sopimuksen Veikkausliigassa pelaavan Rovaniemen Palloseuran kanssa.
Varsijatkoinen haarautuminen

Varsijatkoinen haarautuminen eli monopodiaalinen haarautuminen tarkoittaa kasvitieteessä kasvutapaa, jossa sivuverson kasvu on päätteinen (päättyy kukintaan) ja kasvu jatkuu pääversosta tai -versoista (kärkijatkoinen). Monopodiaalisen vastakohtana voidaan pitää sympodiaalista eli haarajatkoista kasvua, jossa sivuverson kasvu jatkuu, kun taas pääverson kasvu on päätteinen (kukinnot muodostuvat pääversoihin).
Kasvutapa on lajikohtainen ominaisuus, joka on taksonomisesti luonnehtiva. Se on siis ominaisuus, jota voidaan usein käyttää taksonomisen luokittelun kriteerinä. Esimerkiksi tietty suku poikkeaa saman heimon toisesta suvusta kasvutapansa perusteella: kämmekkäkasveissa (Orchidaceae) Phalaenopsis-suvun lajit kasvavat monopodiaalisesti, Dendrobium-suvun lajit sympodiaalisesti. Kasvutapa voi näkyä myös esimerkiksi sipulikasveissa. Narsissikasvit (Amaryllidaceae) kasvavat monopodiaalisesti, kuten esimerkiksi ritarinkukat (Hippeastrum), joissa kukat kehittyvät sivu- eli hankasilmuista, kasvullinen verso (lehdet) tulevat sipulin kärjestä eli päätesilmusta. Liljakasvit (Liliaceae) puolestaan kasvavat sympodiaalisesti, eli sipulin kärjestä päätesilmusta kasvava ilmaverso päättyy kukintaan, kun taas seuraavan vuoden kasvu jatkuu hankasilmuista muodostuvissa tytärsipuleissa.
Peter Lurie

| Peter Lurie> Henkilötiedot |
| --- | --- |
Koko nimi:  Peter Hill Lurie
Syntynyt: 16. tammikuuta 1962 (ikä 62)  Los Angeles, Kalifornia
Ammatti:  ääninäyttelijä
Näyttelijä
Taiteilijanimet:  Chuck Farley
Aktiivisena:  1991–
Merkittävät roolit:  Vulcan Raven (Metal Gear Solid)
Aiheesta muualla
IMDb 
Peter Hill Lurie (s. 16. tammikuuta 1962 Los Angeles, Kalifornia) on yhdysvaltalainen ääninäyttelijä, joka tunnetaan parhaiten roolistaan Vulcan Ravenina videopeleistä Metal Gear Solid ja Metal Gear Solid: The Twin Snakes.
Elämäkerta

Lurie työskenteli 1980-luvulla kierto-oppaana Universal Studiosille, jossa eräänä päivänä levystudion omistaja kuuli hänellä olevan lahjoja ääninäyttelemisessä ja suostutteli Lurien kokeilemaan sitä. Puoli vuotta myöhemmin hän päätti kokeilla ehdotusta ja sai ensimmäisen ääniroolin ABC:n tuottamaan Wild World of Kids sarjaan. Samaan aikaan Lurie perusti oman musiikkiyhtyeensä Fourth Car Foreig. Yhtye soitti yhteensä 10 vuotta, mutta ei kuitenkaan menestynyt kaupallisesti.
1990-luvulla Lurie työskenteli enimmäkseen videopelien parissa ja erityisesti Metal Gear ja Star Wars aiheisissa peleissä. Samaan aikaan hän liittyi hevosurheilun pariin yhteisomistajaksi Dean of California Horse Racing talliin. Lurie toimi mukana viiden vuoden ajan, kunnes hän siirtyi myöhemmin hevosurheilujen kommentaattoriksi. Sittemmin 2000-luvulla Lurie on tehnyt laajemmin äänirooleja dubatessaan animea, sekä tehdessään alkuperäisiä äänirooleja videopeleihin ja animaatiosarjoihin. Erityisesti hän on ollut tekemisissä Marvel aiheisissa peleissä, kuten X-Men Legends, Ultimate Spider-Man ja Marvel: Ultimate Alliance. Marvelin myötä Lurie on toiminut Sapelihampaan äänenä pelien lisäksi myös animaatiosarjassa Wolverine and the X-Men
Valikoituja äänirooleja

| Vuodet | TV-sarja tai elokuva | Rooli | Huom |
| --- | --- | --- | --- |
| 1999 | Crashbox | Johnny Jumble |  |
| 2001 | Transformers: Robots in Disguise | Slapper | Dub |
| 2001 | Street Fighter Alpha: The Animation | professori Sadler | Dub |
| 2002 | Cowboy Bebop: The Movie | sivuäänet | Dub |
| 2003 | The Big O II | Dan Dastun | Dub |
| 2003–2007 | The Grim Adventures of Billy & Mandy | sivuäänet |  |
| 2004 | Naruto | Kidomaru | Dub |
| 2004 | Rave Master | Gale Rareglove | Dub |
| 2004 | Wolf's Rain | Chen | Dub |
| 2005 | American Dad! | salaperäinen mies |  |
| 2008–2009 | Wolverine and the X-Men | Sapelihammas, Maverick |  |
| 2010 | Black Panther | Juggernaut |  |
| 2012–2017 | Teini-ikäiset mutanttininjakilpikonnat | Nahkapää |  |
Valikoituja äänirooleja > Videopeliroolit

| Vuodet | Videopelit | Rooli |
| --- | --- | --- |
| 1998 | Metal Gear Solid | Vulcan Raven |
| 1999 | Star Wars: Episode I Racer | Boles Roor, Neva Kee |
| 2001 | Metal Gear Solid 2: Sons of Liberty | Vulcan Raven lelu |
| 2002 | Spider-Man | tohtori Stromm |
| 2004 | EverQuest II | Quartermaster Brennar, Golem, Zombi, Shadowman |
| 2004 | X-Men Legends | Avalanche, Sapelihammas |
| 2004 | Spider-Man 2 | sivuäänet |
| 2005 | Ultimate Spider-Man | Vihreä Menninkäinen |
| 2005 | X-Men Legends II: Rise of Apocalypse | Sapelihammas, Blob, Holocaust |
| 2005 | Fantastic Four | sivuäänet |
| 2006 | Superman Returns | Riot |
| 2006 | Marvel: Ultimate Alliance | Executioner, Hulk, Sapelihammas |
| 2006 | Gothic 3 | sivuäänet |
| 2007 | God of War II | Rhodes ja Spartan sotilaat |
| 2008 | Metal Gear Solid 4: Guns of the Patriots | Vulcan Raven, sivuäänet |
| 2018 | World of Warcraft: Battle for Azeroth | sivuäänet |
Veni vidi vici

Veni vidi vici tarkoittaa seuraavia:
Veni, vidi, vici, Julius Caesarin käyttämä lentävä lause.
Veni Vidi Vici, Imperio -yhtyeen vuonna 1995 julkaisema albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Veni vidi vici”, voi hakea sivunnimihaulla, laajalla sivunnimihaulla tai tekstihaulla.
Petter Stenhagen

Petter Stenhagen, myös Steenhagen (2. marraskuuta 1712 Lövånger Ruotsi – 11. marraskuuta 1772 Kokkola) oli kauppias, laivanvarustaja, raatimies ja moninkertainen edustaja Ruotsin säätyvaltiopäivillä.
Henkilöhistoria

Stenhagenin vanhemmat olivat  rykmentinvälskäri Conrad Stenhagen ja Margareta Warg ja puoliso vuodesta 1744 Catharina Kiemmer (1722–1774). Stenhagen oli kauppias ja laivanvarustaja Kokkolassa, Kokkolan raatimies vuodesta 1752 kuolemaansa asti ja edustaja Ruotsin säätyvaltiopäivillä 1760–1762, 1765–1766, 1769 ja 1771. Valtiopäivillä hän kannatti useimmiten hattupuoluetta, mutta toisilla valtiopäivillään myssyjä. Jo ensimmäisillä valtiopäivillään Stenhagen pyrki vaikuttamaan, että Pohjanmaan ja Länsipohjan kaupungit saisivat tapulikaupunkien oikeudet ulkomaan kauppaan. Kun tämä toteutui 1765, sen voi laskea olleen myös Stenhagenin ansiota. Valtiopäivillä 1771 Stenhagen edusti taas hattuja, mutta myssyjen ja hattujen välisessä kiistassa porvariston edustajien kesken hänet erotettiin säädystään.
Julkaisuja

Ödmjukt memorial, 1761
Tankar om nödwändigheten af stapel-städers anläggande i Sweriges norra orter och i synnerhet i Öster- och Wästerbottn, 1762
Additament uti stapelstads saken, 1765
Aiheesta muualla

Petter Stenhagen Biografiasampo.
Vietnamin suuralueet

Vietnamin hallintoalueet on epävirallinen Vietnamin valtion käyttämä maakuntien ryhmittelyperuste.
Hallintoalueet

Tây Bắc (Luoteinen) koostuu neljästä sisämaan maakunnasta Pohjois-Vietnamin länsiosassa. Kaksi niistä rajoittuu Laosiin, yksi Kiinaan.
Đông Bắc (Koillinen) muodostuu yhdestätoista maakunnasta, jotka ovat taajaan asutun Punaisenjoen alangon pohjoispuolella. Maakunnista monet ovat vuoristoisisa.
Đồng Bằng Sông Hồng (Punaisenjoen suisto) koostuu pienistä mutta tiheään asutuista maakunnista, jotka sijaitsevat Punaisenjoen puolin. Maakuntia on yhdeksän. Alueella on myös maan pääkaupunki Hanoi ja Hải Phòng, jotka molemmat ovat riippumattomia maakuntahallinnosta.
Bắc Trung Bộ (Pohjoinen keskirannikko) muodostuu kuudesta Vietnamin kapean keskiosan pohjoisen puoliskon maakunnasta. Alueen kaikki maakunnat ulottuvat rannikolta Laosin rajalle.
Nam Trung Bộ (Eteläinen keskirannikko) koostuu Vietnamin keskiosan eteläpuoliskon viidestä rannikkomaakunnasta. Tässä kohdassa maa on leveämpi kuin Pohjoisen keskirannikon kohdalla, joten sisämaan alueet ovat erillisiä maakuntia. Alueeseen kuuluu myös itsenäinen Đà Nẵngin kaupunki.
Tây Nguyên (Keskiylänkö) koostuu viidestä Keski-Vietnamin eteläosan sisämaan maakunnasta. Alue on suurelta osin vuoristoa. Asukkaat ovat pääasiassa etnisiä vähemmistöjä, mutta siellä asuu myös vietnamilaisia.
Đông Nam Bộ (Kaakkoinen) sisältää ne Etelä-Vietnamin alangon osat, jotka ovat Mekongin suiston pohjoispuolella. Maakuntia on seitsemän, ja lisäksi Hồ Chí Minhin kaupunki (entinen Saigon).
Đồng Bằng Sông Cửu Long (Mekongin suisto) on Vietnamin eteläisin alue, joka koostuu Mekongin suiston pienistä mutta tiheään asutuista maakunnista. Maakuntia on kaksitoista ja lisäksi Cần Thơn kunta.
Vampire: The Eternal Struggle

| Vampire: The Eternal Struggle |
| --- | --- |
Pelaajia:  kahdesta ylöspäin, mieluiten 4 tai 5
Ikäsuositus:  13 ikävuodesta eteenpäin
Pelin kesto:  30 min - 2h (riippuu pelaajien määrästä)
Monimutkaisuus:  korkea
Strategisuus:  korkea
Satunnaisuus:  keskinkertainen
Vampire: The Eternal Struggle, alun perin julkaisu nimellä Jyhad ja lyhyesti Vampire tai VTES, on White Wolf -yhtiön julkaisema monen pelaajan keräilykorttipeli. Pelin kehitti Richard Garfield ja sen julkaisi 1994 Wizards of the Coast -yhtiö. Wizards of the Coast julkaisi Vampirea vuoteen 1996 asti, jolloin julkaistu Sabbat lisäosa jäi viimeiseksi yhtiön julkaisemaksi laajennukseksi. Vuodesta 2000 alkaen peliä on julkaissut White Wolf. Vampire onkin yksi vanhimmista keräilykorttipeleistä.
Peli sijoittuu World of Darkness -maailmaan, ottaen vaikutteita suurimmaksi osaksi Vampire: The Masquerade -roolipelistä. Vaikka varsinainen World of Darkness -tarina loppui Gehennaan, Vampiren julkaiseminen jatkui.
Korttisarjat

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Korttisarjan nimi | Tyyppi | Symboli | Lyhenne | Julkaisupäivä | Kortteja yhteensä | Uusia kortteja | Boostereiden korttijakauma |
| Jyhad | Perusosa | (ei mitään) | Jyhad | 16. elokuuta 1994 | 437 | 437 | 11C, 4V, 3U, 1R |
| Vampire: The Eternal Struggle | Perusosa | (ei mitään) | VTES | 15. syyskuuta 1995 | 436 | 6 | 11C, 4V, 3U, 1R |
| Dark Sovereigns | Lisäosa | Goottilaistyylinen ikkuna | DS | 15. joulukuuta 1995 | (173) | 173 | 8C, 4V, 3U |
| Ancient Hearts | Lisäosa | Horuksen silmä | AH | 29. toukokuuta 1996 | (179) | 179 | 6C, 4V, 2U/R |
| Sabbat | Lisäosa | S fraktuuralla | Sabbat | 28. lokakuuta 1996 | (410) | 340 | 16C, 5V, 5U, 2R |
| Sabbat War | Perusosa | Ankh ylösalaisin | SW | 31. lokakuuta 2000 | 437 (300) | 77 | vaihtelee |
| Final Nights | Lisäosa | Murtunut ankh | FN | 11. kesäkuuta 2001 | 386 (162) | 170 | 7C, 3V, 1R |
| Bloodlines | Lisäosa | Ankh punaisella vahasinetillä | BL | 3. joulukuuta 2001 | (196) | 196 | 7C, 3V, 1R |
| Camarilla Edition | Perusosa | Ankh | CE | 19. elokuuta 2002 | 547 (385) | 115 | 5C, 3V, 2U, 1R |
| Anarchs | Lisäosa | Yhdistetty Camarilla/Sabbat ankh | AN | 19. toukokuuta 2003 | 260 (132) | 128 | 7C, 3V, 1R |
| Black Hand | Lisäosa | Kämmenen jälki | BH | 17. marraskuuta 2003 | 286 (136) | 145 | 7C, 3V, 1R |
| Gehenna | Lisäosa | Tyylitely kello | G | 17. toukokuuta 2004 | (150) | 150 | 7C, 3V, 1R |
| Tenth Anniversary | Erikoispainos | 10th | Tenth | 13. joulukuuta 2004 | 190 | 10 | - |
| Kindred Most Wanted | Lisäosa | Pistooli | KMW | 21. helmikuuta 2005 | 314 (150) | 162 | 7C, 3V, 1R |
| Legacies of Blood | Lisäosa | Katkaistu ja halkaistu ankh (musta) | LoB | 14. marraskuuta 2005 | 461 (300) | 236 | 7C, 3V, 1R |
| Nights of Reckoning | Minilaajennus | Kelttiläinen risti | NoR | 10. huhtikuuta 2006 | (60+5) | 60 | 6C, 3V, 1R +1 sääntökortti |
| Third Edition | Perusosa | Tri-snake symboli | Third | 4. syyskuuta 2006 | 537 (390) | 160 | 5C, 3V, 2U, 1R |
| Sword of Caine | Minilaajennus | Kolme miekkaa ristittynä | SoC | 19. maaliskuuta 2007 | (60) | 60 | 7C, 3V, 1R |
| Lords of the Night | Lisäosa | Kruunu | LotN | 26. syyskuuta 2007 | 295 (150) | 175 | 7C, 3V, 1R |
| Blood Shadowed Court | Erikoispainos | Hopeinen ankh | BSC | 14. huhtikuuta 2008 | 100 | 0 | - |
| Twilight Rebellion | Minilaajennus | Tri-snake punaisella tähdellä | TR | 31. toukokuuta 2008 | 60 | 60 | 7C, 3V, 1R |
| Keepers of Tradition | Perusosa | Torni | KoT | 19. marraskuuta 2008 | 457 (398) | 176 | 5C, 3V, 2U, 1R |
| Ebony Kingdom | Minilaajennus | Katkaistu ja halkaistu ankh (valkoinen) | EK | 27. toukokuuta 2009 | (62) | 60 | 4C, 3V, 1R, 3C |
| Heirs to the Blood | Lisäosa | Kolme veripisaraa | HttB | 3. helmikuuta 2010 | ilm.myöh. (168) | 168 | 7C, 3V, 1R |

Korttien kokonaismäärä ottaa huomioon kortit sekä valmiissa pakoissa, että buustereissa. Numero sulkeissa sisältää buustereissa ilmestyvät kortit. Uusien korttien määrä sisältää kortit sekä valmiista pakoista, että buustereista. Yllä olevat tiedot ovat peräisin White Wolf -yhtiön www-sivuilta.
Aiheesta muualla

Pelin viralliset kotisivut (Arkistoitu – Internet Archive) (englanniksi)
Vigor Bovolenta

| Mitalit | Mitalit | Mitalit |  |
| --- | --- | --- | --- |
|  Vigor Bovolenta |  Vigor Bovolenta |  Vigor Bovolenta |  |
Maa:   Italia
Miesten lentopallo
|  Olympialaiset  |  Olympialaiset  |  Olympialaiset  |  |
|  Hopeaa | Atlanta 1996 | miehet |  |
| EM-kisat  | EM-kisat  | EM-kisat  |  |
|  Kultaa | Ateena/Patras 1995 | miehet |  |
|  Hopeaa | Ostrava 2001 | miehet |  |
Vigor Bovolenta (30. toukokuuta 1974 Contarina – 24. maaliskuuta 2012 Macerata) oli italialainen lentopalloilija, olympiamitalisti ja Euroopan mestari.
Bovolenta kuului hopeaa saaneeseen joukkueeseen Atlantan kesäolympialaisissa 1996 ja oli mukana sijoittumassa neljänneksi Pekingin kesäolympialaisissa 2008. Lisäksi hän voitti joukkueensa kanssa Euroopan-mestaruuden vuonna 1995 ja sai sen kanssa Euroopan-mestaruuskilpailuissa hopeaa vuonna 2001.
Bovolenta kuoli 37-vuotiaana 24. maaliskuuta 2012. Hän sai sydänkohtauksen pelatessaan Italian B2-liigan ottelua ja lyyhistyi lattialle. Hänet todettiin kuolleeksi läheisessä sairaalassa.
Vigori Gbe

| Henkilötiedot |
| --- | --- | --- | --- |
Koko nimi: Vigori Jean-Jaurès Gbe
Syntymäaika: 10. helmikuuta 2002
Syntymäpaikka: Man, Norsunluurannikko
Pelipaikka: laitapuolustaja
Pituus: 170 cm
Seura
Seura: Haka
Pelinumero: 2
Seurat
| Vuodet | Seura | O | (M) |
| 2018–2021 | Williamsville AC | 9 | (0) |
| 2021 | Ilves | 18 | (0) |
| 2022–2023 | Haka | 1 | (0) |
| Yhteensä | Yhteensä | 28 | (0) |
 Seurajoukkueuran tilastot kattavat vain kansalliset sarjat, päivitetty 3. elokuuta 2023.
Vigori Gbe (s. 10. helmikuuta 2002) on norsunluurannikkolainen jalkapalloilija, joka edusti viimeksi Veikkausliigassa pelaavaa FC Hakaa.
Viistäköön siipeni maata

| ”Viistäköön siipeni maata” Elonkerjuu |
| --- | --- | --- |

Singlen tiedot
 Albumilta: Ilon pirstaleet
 Äänitetty : 2012
 Julkaistu: 21. toukokuuta 2012
 Tuottaja(t): Mara Salminen
 Tyylilaji: pop
 Kesto: 03.27
 Levy-yhtiö: Sony Music
Listasijoitukset
  Latauslista: 3.
Elonkerjuun muut singlet
| ”Taivas on tumma ja tahmee” 2010 | ”Viistäköön siipeni maata” 2012 | ”Surun ja ilon kaupunki” 2012 |
Viistäköön siipeni maata on suomalaisen Elonkerjuu-yhtyeen 21. toukokuuta 2012 julkaistu single. Single on ensimmäinen yhtyeeltä sen jälkeen, kun Lauri Tähkän tilalle tuli uudeksi laulajaksi Juha Lagström. Kappale sisältyy syyskuussa 2012 julkaistulle studioalbumille, Ilon pirstaleet. Kappale nousi Suomen virallisen latauslistan kolmannelle sijalle.
Musiikkivideon kappaleeseen on ohjannut Marko Jatkola, ja se sai ensi-iltansa 22. toukokuuta 2012.
Kappaleen on säveltänyt ja sanoittanut Simo Ralli.
Vilistäjät

| Vilistäjät |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Vilistäjät Acanthisittidae  Sundevall, 1872
Synonyymit
 Xenicidae 
Katso myös
   Vilistäjät Wikispeciesissä   Vilistäjät Commonsissa 
Infobox OKNimi-testi OK: 
Vilistäjät (Acanthisittidae) on Uuden-Seelannin kotoperäinen varpuslintuheimo, johon kuuluu kaksi sukua ja neljä lajia, joista kaksi on hävinnyt.
Vilistäjät ovat pieniä, alle 10 cm pitkiä, lähellä maanpintaa vilistäviä lintuja, jotka muistuttavat peukaloista, mutta eivät ole sen lähisukuisia. Elossa olevat kaksi lajia ovat huonoja lentäjiä ja hävinneet lajit olivat mahdollisesti lentokyvyttömiä. Vilistäjät ovat väriltään ruskean ja harmaan kirjavia, niillä on ohut nokka ja pyrstö sojottaa pystyssä kuten peukaloisen. Ne ovat hyönteissyöjiä ja rakentavat pesänsä puiden alaoksien tai kivien kätköön.
Pensasvilistäjä ja isovilistäjä hävisivät vasta eurooppalaisten asutettua Uuden-Selannin. Jo aikaisemmin, maorien ja polynesianrotan saapumisen jälkeen, oli hävinnyt kaksi vilistäjälajia.
Vilistäjiin kuuluu 3 sukua ja 4 lajia:
Isovilistäjä, Traversia lyalli (hävinnyt)
Metsävilistäjä, Acanthisitta chloris
Vilistäjät (suku), Xenicus
Pensasvilistäjä, Xenicus longipes (hävinnyt)
Kalliovilistäjä, Xenicus gilviventris
Aiheesta muualla

ITIS: Acanthisittidae (englanniksi)